شه‌فه‌ق نيوز/ ده‌سڵاته‌يل عراقى، سه‌دان ئاواره‌ ك زوورميان ژن و مناڵن له‌ كه‌مپيگ له‌ پاريزگاى نه‌ينه‌واوه‌ ئه‌را ئه‌و ناوچه‌يله‌ ته‌رحيل كريان ك له‌ليه‌و هه‌يواينه‌ ك هه‌رچه‌نى ريكخرياگه‌يل ئنسانى مه‌ترسى له‌ هاتنه‌وه‌يان ديرن.
ئه‌و مه‌ده‌نيه‌يله‌ له‌ بنه‌ڕه‌ته‌و خه‌ڵك قه‌زاى حه‌ويجه‌ ى سه‌ر وه‌ پاريزگاى كه‌ركوكن ك له‌وه‌خت جه‌نگ دژ ريكخرياگ تيرۆريستى وه‌رجه‌ ساڵه‌يليگ هه‌يواين ئه‌را كه‌مپ حه‌مام ئه‌لعه‌ليل ك نزيكه‌ى 150 كيلۆمه‌تر له‌ ناوچه‌ى خوه‌يان دويره‌.
جى باسه‌، ده‌مه‌و شه‌وه‌كى ئمڕوو وه‌رپرسه‌يل عراقى وه‌ ياوه‌رى ئه‌و ئاواره‌يل مه‌ده‌نيه‌ ك زياتر له‌ دوانزه‌ى سه‌ياره‌ى پاس چه‌رمگ بوين له‌ پاسه‌يل وه‌زاره‌ت جيوازردن، چه‌وه‌ڕێ جيوازكردنيان كرديان، يه‌يش له‌وه‌ختيگ ك عه‌لى خزر ياريده‌ده‌ر پاريزگاى نه‌ينه‌وا ئه‌را كاروبار ئاواره‌يل و كه‌مپه‌يل وت: نزيكه‌ى 160 خيزان ك ئه‌كاده‌ نزيكه‌ى 550 كه‌س ته‌رحيل ئه‌كريه‌ن وه‌ره‌و پاريزگاى كه‌ركوك له‌ چوارچێوه‌ى پرووسه‌يل جيوازكردن.
